stanford-oval/wikipedia huggingface dataset:
สมัยกลางตอนต้น
ลำดับเหตุการณ์

ค.ศ. 496 — ยุทธการโทลบิแยค, โคลวิสที่ 1 เปลี่ยนไปนับถือโรมันคาทอลิก
ค.ศ. 507 — ยุทธการวุย (Battle of Vouillé) ระหว่างแฟรงค์และวิซิกอธ
ค.ศ. 527-ค.ศ. 565 — จักรพรรดิจัสติเนียนมหาราช
ค.ศ. 535-ค.ศ. 552 — สงครามกอธิค
ค.ศ. 541-ค.ศ. 542 — โรคระบาดจัสติเนียนในคอนสแตนติโนเปิล
ค.ศ. 547 — นักบุญเบเนดิกต์แห่งเนอร์เซียเสียชีวิต
ราว ค.ศ. 570 — มุฮัมมัดเกิด
ค.ศ. 590-ค.ศ. 604 — สมเด็จพระสันตะปาปาเกรกอรีที่ 1
ค.ศ. 597 — นักบุญโคลัมบาเสียชีวิต
ค.ศ. 602-ค.ศ. 629 — สงครามโรมัน-เปอร์เชียครั้งใหญ่ครั้งสุดท้าย
ค.ศ. 615 — นักบุญโคลัมบานัสเสียชีวิต
ค.ศ. 626 — เปอร์เชีย อวาร์ สลาฟร่วมกันล้อมกรุงคอนสแตนติโนเปิล
ค.ศ. 627 — จักรพรรดิเฮราคลิอัสแห่งจักรวรรดิไบแซนไทน์ชวนให้เซิร์บเข้ามาตั้งถิ่นฐานในคาบสมุทรบอลข่าน
ค.ศ. 632 — มุฮัมมัดเสียชีวิต
ค.ศ. 634-ค.ศ. 644 — กาหลิปอุมัร
ค.ศ. 636 — นักบุญอีซีโดโรแห่งเซบิยา นักปราชญ์แห่งคริสตจักร เสียชีวิต
ค.ศ. 644-ค.ศ. 656 — กาหลิปอุษมาน
ค.ศ. 656-ค.ศ. 661 — กาหลิปอะลีย์
ค.ศ. 674-ค.ศ. 678 — การล้อมกรุงคอนสแตนติโนเปิลโดยอาหรับเป็นครั้งแรก
ค.ศ. 681 — จักรวรรดิบัลแกเรียที่ 1 ก่อตั้ง
คริสต์ศตวรรษที 7 — จักรวรรดิคาซาร์ก่อตั้ง
ค.ศ. 711-ค.ศ. 718 — อุมัยยะฮ์พิชิตฮิสปาเนีย (Umayyad conquest of Hispania)
ค.ศ. 717 — การล้อมกรุงคอนสแตนติโนเปิลโดยอาหรับเป็นครั้งที่สอง
ค.ศ. 721 — อาร์โดกษัตริย์องค์สุดท้ายของวิซิกอธเสด็จสวรรคต
ค.ศ. 730 — การทำลายรูปเคารพในไบแซนไทน์ (Iconoclasm in Byzantine)
ค.ศ. 732 — ยุทธการปัวติเยร์ระหว่างจักรวรรดิแฟรงค์และจักรวรรดิกาหลิปอุมัยยะฮ์
ค.ศ. 735 — นักบุญบีดเสียชีวิต (นักประวัติศาสตร์อังกฤษ)
ค.ศ. 746 — การประชุมเลือดที่คานน์ชตัท (Blood court at Cannstatt)
ค.ศ. 751 — เปแปงเดอะชอร์ทก่อตั้งราชวงศ์คาโรแล็งเชียง
ค.ศ. 754 — นักบุญบอนิเฟซเสียชีวิต
ค.ศ. 768-ค.ศ. 814 — ชาร์เลอมาญ
ค.ศ. 778 — ยุทธการช่องเขารงเซอโวซ์ (Battle of Roncevaux Pass) ระหว่างจักรวรรดิแฟรงค์และบาสค์
ค.ศ. 782 — การสังหารหมู่ที่แวร์เดน (Massacre of Verden) ในเยอรมนีโดยชาร์เลอมาญระหว่างสงครามแซ็กซอน
ค.ศ. 793 — ไวกิงเริ่มรุกราน
ค.ศ. 796-ค.ศ. 804 — อัลคิวอินเริ่มสมัยฟื้นฟูศิลปวิทยาในจักรวรรดิการอแล็งเฌียง
ค.ศ. 815 — การทำลายรูปเคารพในไบแซนไทน์
ค.ศ. 843 — สนธิสัญญาแวร์เดิง (Treaty of Verdun) แบ่งจักรวรรดิแฟรงก์ระหว่างพระราชนัดดาสามพระองค์ของชาร์เลอมาญ
ค.ศ. 871-ค.ศ. 899 — พระเจ้าอัลเฟรดมหาราช
ค.ศ. 872-ค.ศ. 930 — ฮาราลด์ที่ 1 แห่งนอร์เวย์
ค.ศ. 880 — จักรวรรดิคีวานรุสก่อตั้ง
ค.ศ. 911 — สนธิสัญญาแซงต์-แคลร์-เซอร์-แอต (Treaty of Saint-Clair-sur-Epte) ให้ไวกิงตั้งถิ่นฐานในนอร์มังดีได้
ค.ศ. 955 — จักรพรรดิออทโทที่ 1 แห่งจักรวรรดิโรมันอันศักดิ์สิทธิ์ ได้รับชัยชนะต่อชาวฮังการีในยุทธการที่เลคเฟลด์
ค.ศ. 962 — ออทโท รับราชาภิเษกเป็นจักรพรรดิแห่งจักรวรรดิโรมันอันศักดิ์สิทธิ์
ค.ศ. 969 — จักรวรรดิเคียฟรุสได้รับชัยชนะต่อคาซาร์
ค.ศ. 987-ค.ศ. 996 — พระเจ้าอูก กาแปครองราชย์เป็นกษัตริย์แห่งชนแฟรค์
ค.ศ. 991 — ยุทธการที่มาลดันที่ไวกิงได้รับชัยชนะต่อชาวแองโกล-แซกซัน
ค.ศ. 1003 — สมเด็จพระสันตะปาปาซิลเวสเตอร์ที่ 2 สิ้นพระชนม์
ค.ศ. 1027 — คอนราดที่ 2 ขึ้นครองราชย์ต่อจากไฮน์ริชที่ 2 จักรพรรดิพระองค์สุดท้ายของราชวงศ์ออตโตเนียน
ค.ศ. 1054 — ศาสนเภทตะวันออก-ตะวันตก
อาโออิ อิจิกาวะ

| อาโออิ อิจิกาวะ |
| --- | --- |
市川 蒼
เกิด:  (1991-10-02) 2 ตุลาคม ค.ศ. 1991 (33 ปี) จังหวัดฟุกุโอกะ ประเทศญี่ปุ่น
อาชีพ: นักพากย์
องค์การ: สำนักงานโอซาวะ
ส่วนสูง: 162 ซม.
อาโออิ อิจิกาวะ (市川 蒼, 2 ตุลาคม 1991 -) เป็นนักพากย์ชาย ชาวญี่ปุ่น เกิดที่จังหวัดฟุกุโอกะ สังกัดสำนักงานโอซาวะ
ผลงานพากย์

จัสต์บีคอส! (อิซึมิ เอย์ตะ)
DARLING in the FRANXX (มิตสึรุ)
สึรุเนะ -ชมรมยิงธนูโรงเรียนมัธยมคาเซไม- (ทาเกฮายะ เซย์ยะ)
number24 (ทสึตสึระ ยาโยอิ)
พลันเดอเรอร์ จอมโจรคนเหนือเลข (เปเล โปโปโล)
ซันนีบอย (นางาระ)
ขังดวลแข้ง (อิงาราชิ กุริมิ)
สุขาวดีอเวจี (ยามาดะ อาซาเอมง ฟุจิ)
เก็ง ซาโต

| เก็ง ซาโต |
| --- | --- |
佐藤 元
เกิด:  (1997-03-22) 22 มีนาคม ค.ศ. 1997 (27 ปี) จังหวัดคานางาวะ ประเทศญี่ปุ่น
อาชีพ: นักพากย์
องค์การ: ไอแอมเอนเทอร์ไพรส์
เก็ง ซาโต (ญี่ปุ่น: 佐藤 元; โรมาจิ: Satō Gen, 22 มีนาคม 1997 -) เป็นนักพากย์ชายชาวญี่ปุ่น เกิดที่ จังหวัดคานางาวะ สังกัดไอแอมเอนเทอร์ไพรส์
ผลงานพากย์

ดอกเตอร์สโตน (โครม)
เกมพลิกโฉมนายกระจอก (โทโมซากิ ฟุมิยะ)
แมงมุมแล้วไง ข้องใจเหรอคะ (โอชิมะ คานาตะ)
สเกตลีดดิ้ง สตาร์ส (คุโบตะ โทโมยูกิ)
ดวลเดือด ชมรมกาบัดดี้ (อาเซมาจิ โซมะ)
ขบวนการนักสืบหนุ่มรูปงาม (ยุบิวะ โซซากุ)
ไคโซกุ โอโจะ (เอ็นจุ)
เคียวไคเซนกิ สงครามจักรกล (ชีบะ อาโม)
ไชน์ออน! บากูมัตสึแบดบอยส์! (อิจิบัมโบชิ)
เพลงรักมนุษย์ค้างคาว (ยาโมริ โค)
ศึกอลวนต่างดาวป่วนโลก (ชิโนโนเมะ มิกาซึกิ)
บันทึกรักเจ้าหญิงหนอนหนังสือ (อลัน แฟเรรา)
ไฮด์การ์ด (ฟิน โอลด์แมน)
ถ้านอนไม่หลับ ไปนับดาวกันไหม (นากามิ กันตะ)
โรกูโด โนะ อนนาตาจิ (โรกุโด โคสึเกะ)
เธอผู้อันตรายต่อใจผม (คันซากิ เค็นตะ)
เท็งโงกุ ไดมาเกียว (มารุ)
คน ผี ปีศาจ

| คน ผี ปีศาจ |
| --- | --- |
กำกับ: ชูเกียรติ ศักดิ์วีระกุล
เขียนบท: ชูเกียรติ ศักดิ์วีระกุล
อำนวยการสร้าง: ปรัชญา ปิ่นแก้ว
นักแสดงนำ: ภัทราริน ปัญญานุตธรรม   อเล็กซ์ เรนเดลล์  อมรา อัศวนนท์
ผู้จัดจำหน่าย: สหมงคลฟิล์ม
วันฉาย: 20 กุมภาพันธ์ พ.ศ. 2547
ความยาว: 105 นาที
ประเทศ: ประเทศไทย
ภาษา: ไทย
ทุนสร้าง: 1 ล้านบาท
ทำเงิน: 11.99 ล้านบาท
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
คน ผี ปีศาจ เป็นภาพยนตร์ไทยแนวสยองขวัญซึ่งชูเกียรติ ศักดิ์วีระกุล กำกับ และออกฉายในประเทศไทยตั้งแต่วันที่ 20 กุมภาพันธ์ 2547
เนื้อเรื่อง

อุ้ยเป็นหญิงสาววัยรุ่น บิดามารดาถูกฆ่าปิดปากตามนโยบายกวาดล้างยาเสพติดของพันตำรวจโท ทักษิณ ชินวัตร หรือที่เรียกกันว่า "ฆ่าตัดตอน" เนื่องจากเห็นภาพบิดามารดาถูกสังหารต่อหน้าต่อตา อุ้ยจึงหวาดระแวงว่ามีคนติดตามมาฆ่าเธอซึ่งรอดชีวิตมาด้วยเสมอ ถึงขนาดที่เห็นภาพหลอนและต้องอาศัยยาระงับประสาทตลอดมา
เพราะหาที่พึ่งไม่ได้แล้ว อุ้ยจึงเดินทางเข้ากรุงเทพมหานครมาขออาศัยอยู่กับป้าบัวซึ่งเป็นเจ้าของโรงพิมพ์ ป้าบัวมีหลานชายคนหนึ่งชื่อ อาร์ม อายุน้อยกว่าอุ้ยไม่เท่าไร ป้าบัวนั้นสามีตาย บุตรชายทำหญิงตั้งครรภ์ เอาลูกมาฝากให้เลี้ยง แล้วก็หนีไป ป้าบัวเสียใจ ไปอาศัยกราบไหว้คนทรงเจ้าเข้าผีในศาสนาพราหมณ์คนหนึ่งซึ่งเปิดตำหนักอยู่ไม่ไกลเป็นที่พึ่งทางจิตใจ แล้วป้าบัวก็รับเป็นร่างทรงสืบต่อมา เมื่ออุ้ยมาอาศัยอยู่ด้วยแล้ว ป้าบัวก็ให้อุ้ยช่วยเลี้ยงดูอาร์ม
อาร์มนั้นมีพฤติกรรมประหลาด ไม่กล้าเข้าห้องน้ำ ไม่กล้ารับประทานอาหารจำพวกเครื่องในที่ป้าบัวทำให้ และมักอ้างว่า เห็นภูตผีปิศาจ โดยกล่าวว่า ที่โรงพิมพ์นี้มิใช่มีเพียงตน อุ้ย และป้าบัว สามคนเท่านั้น แต่ยังมีสิ่งชีวิตหนึ่งอาศัยอยู่ร่วมชายคาด้วย อยู่มาอุ้ยก็เริ่มสังเกตเห็นเหมือนอาร์มว่า เช่น มักมีเสียงประหลาดในยามค่ำคืน อาร์มจึงบอกว่า สิ่งมีชีวิตนั้นคือ สุดใจ พี่เลี้ยงซึ่งลาออกไปแล้ว แต่เขาไม่แน่ว่า บัดนี้ สุดใจเป็นคนหรือสิ่งใด
วันหนึ่ง ป้าบัวไปเป็นร่างทรง แต่ลืมไปว่า อาร์มกับอุ้ยอยู่ในโรงพิมพ์ ปิดประตูโรงพิมพ์ขังคนทั้งสองไว้ข้างใน ไม้ซึ่งเป็นลูกจ้างคนหนึ่งของโรงพิมพ์ผ่านมาเห็นเข้า จึงซื้อหาอาหารมาให้ ทันใดก็ได้ยินเสียงประหลาด ต่างคนจึงต่างหลบหนีเอาตัวรอด อุ้ยไม่แน่ใจว่า สิ่งที่กำลังเผชิญนั้นเป็นจริงหรือเป็นภาพหลอนดังที่มักเกิดแก่เธอ อาร์มจึงบอกว่า นั้นคือผีของสุดใจ ป้าบัวซึ่งกลับมาพอดีได้ทราบก็โกรธ ร้องว่า สุดใจถึงแก่ความตายไปแล้ว จะมีสุดใจที่ไหนอีก แล้วก็ท่องบ่นคาถาพราหมณ์เพื่อเชิญให้เจ้าเข้ามาประทับร่าง แล้วป้าบัวก็คว้ากริชออกไล่ล่าสิ่งที่เข้าใจว่าเป็นสุดใจอย่างบ้าคลั่ง ไม้ทุบหน้าต่างกระโจนหนีออกไปได้ แต่อุ้ยกับอาร์มติดอยู่ในห้องน้ำ ไม้จึงใช้ค้อนทุบกำแพงภายนอกซึ่งอยู่ติดกับห้องน้ำดังกล่าวออกเพื่อให้คนทั้งสองออกมาได้
ป้าบัวเห็นไม้ทุบกำแพงห้องน้ำก็ร้องห้ามและด่าว่าต่าง ๆ ทำให้อาร์มระลึกขึ้นได้ว่า ป้าบัวจ้างสุดใจมาเลี้ยงดูเขาในเวลาที่ป้าบัวต้องไปธุระนอกบ้าน แต่สุดใจนั้นมักใช้ความรุนแรงต่อเขา ต่อมา ป้าบัวกลับจากเป็นร่างทรงมาเห็นเข้าก็ตกใจ สั่งให้สุดใจหยุด สุดใจก็ยิ่งลงไม้ลงมือต่ออาร์ม ด้วยความรักหลาน ป้าบัวจึงคว้ากริชแทงสุดใจตาย และเพื่อทำลายศพ จึงชำแหละศพปรุงเป็นอาหารรับประทาน แล้วเอาศพที่เหลือทิ้งลงบ่อเกรอะใต้ห้องน้ำ เป็นเหตุให้ต่อมาอาร์มไม่กล้าบริโภคเครื่องในและไม่กล้าเข้าห้องน้ำ อย่างไรก็ดี แม้สุดใจจะสิ้นชีวิตแล้ว อาร์มยังรู้สึกได้ว่า สุดใจคอยตามทำร้ายรังควานเขาเช่นเดิม แต่จะหายไปเมื่อป้าบัวกลับมา
ในเวลานั้น ไม้พังห้องน้ำและช่วยอาร์มกับอุ้ยออกมาได้ อาร์มวิ่งออกไปขอความช่วยเหลือจากผู้คนภายนอก เจ้าพนักงานตำรวจมาตรวจสถานที่ แล้วถามปากคำอาร์ม อุ้ย และไม้ ทั้งสามเล่าเรื่องตรงกัน แต่เจ้าพนักงานตำรวจแจ้งอุ้ยว่า รูปคดีเป็นไปในทำนองว่า ไม้บุกรุกเข้าโรงพิมพ์ ส่วนป้าบัวนั้นประสบอุบัติทางรถยนต์ถึงแก่ความตายไปเมื่อเย็นวันก่อนแล้ว จึงไม่น่าเป็นไปได้ที่ป้าบัวจะกลับมาที่โรงพิมพ์ อุ้ยจึงเข้าใจว่า เพราะความรักหลาน ป้าบัวจึงต้องการกลับมาอยู่กับหลานเพื่อระงับผีสุดใจที่คอยตามรบกวนหลาน ขณะนั้น ไม้ซึ่งถูกกักตัวไว้ที่โรงพักกล่าวหยอกล้ออุ้ยขึ้นว่า เดี๋ยวนี้ไม่เห็นภาพหลอนอีกแล้วใช่ไหม อุ้ยจึงตีฝีปากกลับไปว่า ไม่เห็นผู้ชายที่ยืนอยู่ข้างหลังนั้นหรือ แล้วก็ออกเดินไปเยี่ยมอาร์มที่พักรักษาตัวอยู่ในโรงพยาบาล
นักแสดง

ภัทราริน ปัญญานุตธรรม เป็น อุ้ย
อเล็กซ์ เรนเดลล์ เป็น อาร์ม
อมรา อัศวนนท์ เป็น ป้าบัว
ธีรดนัย สุวรรณหอม เป็น ไม้
จารุณี บุญเสก เป็น น้อย
แหล่งข้อมูลอื่น

มูลนิธิหนังไทย
หนังดี.คอม
สยามโซน.คอม
IMDb
All Movie
| ด ค กผลงานโดย ปรัชญา ปิ่นแก้ว |
| --- | --- | --- |
| กำกับภาพยนตร์ |  รองต๊ะแล่บแปล๊บ (2535)  เกิดอีกทีต้องมีเธอ (2538)  องค์บาก (2546)  ต้มยำกุ้ง (2548)  ช็อคโกแลต (2551)  ฝัน-หวาน-อาย-จูบ (2551)  Elephant White (2554)  วอนโดนเตะ!! (2554)  ต้มยำกุ้ง 2 (2556)  |  |
| อำนวยการสร้าง |  ปอบหวีดสยอง (2544)  999-9999 ต่อติดตาย (2545)  มนต์เพลงลูกทุ่ง เอฟ.เอ็ม. (2545)  7 ประจัญบาน (2545)  สยิว (2546)  เฮี้ยน (2546)  FAKE โกหกทั้งเพ (2546)  องค์บาก (2546)  คน ผี ปีศาจ (2547)  เกิดมาลุย (2547)  เฉิ่ม (2548)  ต้มยำกุ้ง (2548)  มนุษย์เหล็กไหล (2549)  อสุจ๊าก (2550)  สวยลากไส้ (2550)  โอปปาติก เกิดอมตะ (2550)  รักแห่งสยาม (2550)  ช็อคโกแลต (2551)  นาค (2551)  องค์บาก 2 (2551)  |  |
| บทภาพยนตร์ |  องค์บาก (2546)  ต้มยำกุ้ง (2548)  |  |
| ด ค กผลงานโดย ชูเกียรติ ศักดิ์วีระกุล |
| --- | --- | --- |
| ภาพยนตร์ขนาดยาว |  ลี้ (2546)  คน ผี ปีศาจ (2547)  13 เกมสยอง (2549)  รักแห่งสยาม (2550)  ฝัน-หวาน-อาย-จูบ (2551)  หลุดสี่หลุด (ตอน ฮู อา กง) (2553)  โฮม ความรัก ความสุข ความทรงจำ (2555)  เกรียน ฟิคชั่น (2556)  The Eyes Diary (2557)  |  |
| ภาพยนตร์สั้น |  บ้านเก่า (2543)  ดงรกฟ้า (2544)  วิมานนี้สีชมพู (2544)  มอเตอร์ไซค์ฮ่าง (2545)  ลมเยาวราช (2545)  2003 (2546)  12 (2549)  |  |
| บทภาพยนตร์ |  คน ผี ปีศาจ (2547)  13 เกมสยอง (2549)  บอดี้...ศพ #19 (2550)  รักแห่งสยาม (2550)  ช็อคโกแลต (2551)  ฝัน-หวาน-อาย-จูบ (2551)  โฮม ความรัก ความสุข ความทรงจำ (2555)  เกรียน ฟิคชั่น (2556)  The Eyes Diary (2557)  |  |
อำเภอหว้านใหญ่

| อำเภอหว้านใหญ่ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Wan Yai
จากซ้ายไปขวา:  สักการสถานพระมารดาแห่งมรณสักขี  วัดพระศรีมหาโพธิ์  ที่ว่าการอำเภอหว้านใหญ่เก่า 
คำขวัญ: เมืองพระพุทธรูปงาช้าง พระปางไสยาสน์ หาดมโนภิรมย์เพลินตา โสภาแก่งกะเบา
แผนที่จังหวัดมุกดาหาร เน้นอำเภอหว้านใหญ่
พิกัด: 16°43′40″N 104°44′19″E﻿ / ﻿16.72778°N 104.73861°E﻿ / 16.72778; 104.73861
ประเทศ:  ไทย
จังหวัด: มุกดาหาร
พื้นที่
 • ทั้งหมด: 81.49 ตร.กม. (31.46 ตร.ไมล์)
ประชากร (2565)
 • ทั้งหมด: 22,954 คน
 • ความหนาแน่น: 242.76 คน/ตร.กม. (628.7 คน/ตร.ไมล์)
รหัสไปรษณีย์ : 49150
รหัสภูมิศาสตร์: 4906
ที่ตั้งที่ว่าการ: ที่ว่าการอำเภอหว้านใหญ่ หมู่ที่ 5 ตำบลหว้านใหญ่ อำเภอหว้านใหญ่ จังหวัดมุกดาหาร 49150
 ส่วนหนึ่งของสารานุกรมประเทศไทย
หว้านใหญ่  เป็นอำเภอ 1 ใน 7 อำเภอของจังหวัดมุกดาหาร เป็นอำเภอที่ตั้งของแหล่งท่องเที่ยวที่สำคัญของจังหวัดมากที่สุด ทั้งวัดมโนภิรมย์ วัดพระศรีมหาโพธิ์ วัดลัฎฐิกวัน สักการสถานพระมารดาแห่งมรณสักขี (วัดสองคอน) พิพิธภัณฑ์ท่านหนูฮัก พูมสะหวัน วัดป่าวิเวก หาดมโนภิรมย์ และแก่งกะเบา
แม่น้ำโขงที่ตำบลป่งขาม
ที่ตั้งและอาณาเขต

อำเภอหว้านใหญ่มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอธาตุพนม (จังหวัดนครพนม)
ทิศตะวันออก ติดต่อกับแขวงสุวรรณเขต (ประเทศลาว)
ทิศใต้ ติดต่อกับอำเภอเมืองมุกดาหาร
ทิศตะวันตก ติดต่อกับอำเภอเมืองมุกดาหาร
ประวัติ

เดิมอำเภอหว้านใหญ่แต่เดิมอยู่ในเขตเมืองพาลุกากรภูมิ ตั้งขึ้นในสมัยพระบาทสมเด็จพระจอมเกล้าเจ้าอยู่หัว เมื่อ พ.ศ. 2409 ขึ้นเมืองมุกดาหาร ซึ่ง "พาลุกา" แปลว่า "ทรายชายโขง" ตามคำบอกเล่าของชาวข่า และชาวลาวที่อาศัยอยู่ในชุมชนบ้านพาลุกา เขตเมืองพาลุกากรภูมิทางเหนือตั้งแต่ลำน้ำก่ำ ทางใต้ถึงห้วยบางทราย และต่อมาเมืองพาลุกากรภูมิถูกยุบเป็นหมู่บ้านขึ้นกับตำบลบ้านหว้าน ในปี พ.ศ. 2442 สมัยพระบาทสมเด็จพระจุลจอมเกล้าเจ้าอยู่หัว ขึ้นกับท้องที่อำเภอมุกดาหาร จังหวัดนครพนม ส่วนบ้านว่านใหญ่ ท้าวสีหานามและท้าวมหาคำ นำราษฏรจากเมืองมหาชัย ประเทศลาวอพยพมาตั้งถิ่นฐานในบริเวณที่เป็นสวนว่าน และตั้งบ้านเรือนขึ้นให้ชื่อเรียกว่า บ้านว่านใหญ่ ต่อมาได้เพี้ยนชื่อตามภาษาพูดเป็นภาษาเขียนว่า "หว้านใหญ่"
เมื่อปี พ.ศ. 2519 กำนัน ผู้ใหญ่บ้าน และราษฎรตำบลหว้านใหญ่ ได้พิจารณาว่าสภาพทางภูมิศาสตร์ ลักษณะความเป็นอยู่ การประกอบอาชีพ แนวโน้มมีความเจริญในอนาคต จึงตั้งตำบลในพื้นที่เพื่อเตรียมจัดตั้งขึ้นเป็นกิ่งอำเภอ โดยแยกตำบลหว้านใหญ่ตั้งเป็นตำบลป่งขาม และแยกตำบลบางทรายใหญ่ตั้งเป็นตำบลบางทรายน้อยและในวันที่ 3 กันยายน พ.ศ. 2520 ความเห็นชอบของคณะกรรมการหมู่บ้าน สภาตำบล หัวหน้าส่วนราชการประจำอำเภอ จังหวัด สภาจังหวัด สมาชิกสภาผู้แทนราษฎรและกระทรวงมหาดไทยจึงได้ประกาศเขตท้องที่ของอำเภอมุกดาหาร คือ ตำบลหว้านใหญ่ ตำบลป่งขาม และตำบลบางทรายน้อย ออกมาตั้งเป็น กิ่งอำเภอหว้านใหญ่
ในปี พ.ศ. 2525 จังหวัดนครพนมได้แยกอำเภอมุกดาหาร อำเภอคำชะอี อำเภอดอนตาล อำเภอนิคมคำสร้อย กิ่งอำเภอดงหลวงและกิ่งอำเภอหว้านใหญ่ มาตั้งเป็นจังหวัดมุกดาหาร และเปลี่ยนชื่ออำเภอมุกดาหารเป็นอำเภอเมืองมุกดาหาร ทางกิ่งอำเภอจึงย้ายมาขึ้นกับอำเภอเมืองมุกดาหาร และในปี พ.ศ. 2526 ทางราชการได้แยกตำบลหว้านใหญ่ตั้งเป็นตำบลชะโนด และแยกตำบลป่งขามตั้งเป็นตำบลดงหมูในปี พ.ศ. 2531 เนื่องจากหลักเกณฑ์การตั้งอำเภอต้องมีตำบลไม่น้อยกว่า 5 ตำบล นอกจากนี้ในปี พ.ศ. 2532 ทางราชการโอนพื้นที่หมู่ 9 (ในขณะนั้น) บ้านนาแพง ตำบลคำป่าหลาย มาขึ้นกับตำบลหว้านใหญ่ เนื่องจากมีระยะทางที่ใกล้กับทางกิ่งอำเภอ ก่อนที่ต่อมาในวันที่ 9 เมษายน พ.ศ. 2535 ได้ยกฐานะจากกิ่งอำเภอหว้านใหญ่ อำเภอเมืองมุกดาหาร เป็น อำเภอหว้านใหญ่ รวมระยะเวลาการเป็นกิ่งอำเภอทั้งหมด 14 ปี
การแบ่งเขตการปกครอง > การปกครองส่วนภูมิภาค

อำเภอหว้านใหญ่แบ่งเขตการปกครองย่อยออกเป็น 5 ตำบล 43 หมู่บ้าน ได้แก่
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| 1. | หว้านใหญ่ |  |  | (Wan Yai) |  |  | 11 หมู่บ้าน |
| 2. | ป่งขาม |  |  | (Pong Kham) |  |  | 11 หมู่บ้าน |
| 3. | บางทรายน้อย |  |  | (Bang Sai Noi) |  |  | 11 หมู่บ้าน |
| 4. | ชะโนด |  |  | (Chanot) |  |  | 05 หมู่บ้าน |
| 5. | ดงหมู |  |  | (Dong Mu) |  |  | 05 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอหว้านใหญ่ประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลหว้านใหญ่ ครอบคลุมพื้นที่ตำบลหว้านใหญ่ทั้งตำบล
เทศบาลตำบลชะโนด ครอบคลุมพื้นที่ตำบลชะโนดทั้งตำบล
องค์การบริหารส่วนตำบลป่งขามดงหมู ครอบคลุมพื้นที่ตำบลป่งขามและตำบลดงหมูทั้งตำบล
องค์การบริหารส่วนตำบลบางทรายน้อย ครอบคลุมพื้นที่ตำบลบางทรายน้อยทั้งตำบล
เดอะเฟซไทยแลนด์ ซีซัน 4

| เดอะเฟซไทยแลนด์ ซีซัน 4 |
| --- | --- |

The Face All Star Thailand
สร้างโดย: กันตนา
พิธีกร: ชานนท์ อักขระชาตะ
กรรมการ: เมทินี กิ่งโพยม น้ำทิพย์ จงรัชตวิบูลย์ คริส หอวัง เฌอมาลย์ บุญยศักดิ์ ซอนย่า คูลลิ่ง ศรีริต้า เจนเซ่น
ประเทศแหล่งกำเนิด: ไทย
จำนวนตอน: 13
การผลิต
ผู้อำนวยการผลิต: ปิยะรัฐ กัลย์จาฤก
สถานที่ถ่ายทำ: เดอะเฟซไทยแลนด์ สตูดิโอ
ความยาวตอน: 91 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3 ไลน์ทีวี
ออกอากาศ: 10 กุมภาพันธ์ 2561 – 12 พฤษภาคม 2561
เดอะเฟซไทยแลนด์ ซีซัน 4 ออลสตาร์ (อังกฤษ: The Face Thailand Season 4 All Stars) หรือ เดอะเฟซออลสตาร์ (อังกฤษ: The Face All Stars) เป็นรายการเรียลลิตีประกวดนางแบบ, นายแบบ และนักแสดง โดยมีการประกาศเปิดตัวเป็นครั้งแรกในรอบไฟนอลวอล์คของ เดอะเฟซเมนไทยแลนด์ ซีซัน 1 เมื่อวันที่ 30 กันยายน พ.ศ. 2560  ณ เมืองไทย จีเอ็มเอ็มไลฟ์เฮาส์ แอท เซ็นทรัลเวิลด์ หลังจากนั้น ในวันที่ 2 ตุลาคม พ.ศ. 2560 ปิยะรัฐ กัลย์จาฤก ได้ให้สัมภาษณ์กับทางช่อง 3 ว่าได้กำหนดชื่อสำหรับรายการว่า เดอะเฟซไทยแลนด์ ซีซัน 4 ออลสตาร์ โดยจะนำผู้เข้าแข่งขันใน 3 ซีซันที่ผ่านมา และเดอะเฟซเมนไทยแลนด์ ซีซัน 1 เข้าแข่งขันอีกครั้ง
ต่อมาเมื่อวันที่ 15 มกราคม พ.ศ. 2561 ได้มีการจัดงานเปิดตัวรายการ ณ สตูดิโอกันตนา ถนนประชาอุทิศ ซึ่งได้มีการเปิดตัวเมนเทอร์ของซีซันนี้จำนวน 6 คน ได้แก่ เมทินี กิ่งโพยม, น้ำทิพย์ จงรัชตวิบูลย์, คริส หอวัง, เฌอมาลย์ บุญยศักดิ์, ซอนย่า คูลลิ่ง, และศรีริต้า เจนเซ่น โดยรายการกำหนดออกอากาศครั้งแรกในวันที่ 10 กุมภาพันธ์ 2561
ในตอนที่ 13 เฌอมาลย์ บุญยศักดิ์ ได้ยุติบทบาทการเป็นเมนเทอร์[d]
ในวันที่ 12 พฤษภาคม พ.ศ. 2561 ก็ได้ผู้ชนะคนที่สี่ของรายการคือ วิรายา ภัทรโชคชัย
กติกา

กติกาทั่วไปของรายการ ดูบทความหลักที่: เดอะเฟซไทยแลนด์
กติกา > กติกาพิเศษ

ในตอนที่ 2-11 ผู้ที่ชนะมาสเตอร์คลาสประจำสัปดาห์จะได้อยู่ใน "เซฟ โซน" ซึ่งจะไม่ถูกส่งตัวเข้าห้องคัดออกในสัปดาห์นั้นในกรณีที่ทีมของตนไม่ชนะแคมเปญ
ในตอนที่ 9-11 เมนเทอร์ที่ชนะแคมเปญประจำสัปดาห์ มีสิทธิ์คัดผู้เข้าแข่งขันออกได้ 2 คน โดยจะใช้สิทธิ์นั้นหรือไม่ใช้สิทธิ์นั้นก็ได้
ในตอนที่ 12 ทางรายการได้ให้สิทธิ์ผู้เข้าแข่งขันที่ถูกคัดออกจากการแข่งขันไปแล้ว ตั้งแต่ตอนที่ 9-11 กลับเข้ามาอีกครั้ง เพื่อให้เมนเทอร์ของแต่ละทีมคัดเลือกให้เข้ารอบไฟนอลวอล์ค
ผู้เข้าแข่งขัน

(อายุเป็นไปตามช่วงเวลาที่ถ่ายทำรายการ)
| ผู้เข้าแข่งขัน | ผู้เข้าแข่งขัน | อายุ | ปีเกิด | ส่วนสูง | ภูมิลำเนา | จากซีซัน | จากทีม | จากทีม | ลำดับเดิม | ทีม | ผลการแข่งขัน | ลำดับ |
| --- | --- | --- | --- | --- | --- | --- | --- | --- | --- | --- | --- | --- |
|  | มะปราง, จุติพร อรุณโชติ | 24 | 2537 | 177 | เชียงใหม่ | ซีซัน 2 | ลูกเกด | ลูกเกด | 4 | บี และ ริต้า | ถูกคัดออกในตอนที่ 2 | 18 |
|  | จุ๊กกู้, สลิตา กลิ่นจันทร์ | 24 | 2536 | 170 | สมุทรสาคร | ซีซัน 2 | บี | บี | 5 | พลอย และ ซอนย่า | ถูกคัดออกในตอนที่ 3 | 17 |
|  | เจสซี่, กิระนา จัสมิน ชูว์เทอร์ | 19 | 2542 | 175 | กรุงเทพมหานคร | ซีซัน 2 | คริส | คริส | 8 | บี และ ริต้า | ถูกคัดออกในตอนที่ 5 | 16 |
|  | ฮาน่า, ณธฉัตร ชาญเชี่ยว | 26 | 2535 | 181 | สุรินทร์ | ซีซัน 3 | ลูกเกด | คริส | 9 | พลอย และ ซอนย่า | ถูกคัดออกในตอนที่ 6 | 15 |
|  | เจนนี่, อรนิชา อัครเศวยา[a] | 24 | 2537 | 170 | ขอนแก่น | ซีซัน 1 | พลอย | พลอย | 13 | บี และ ริต้า | ถูกคัดออกในตอนที่ 7 | 14 |
|  | หงส์, กาญศิริ ศิริมาตย์ | 23 | 2538 | 175 | กรุงเทพมหานคร | ซีซัน 1 | หญิง | หญิง | 9 | ลูกเกด และ คริส | ถูกคัดออกในตอนที่ 8 | 13 |
|  | เติร์ท, ธนาภพ อยู่วิจิตร | 20 | 2541 | 180 | กรุงเทพมหานคร | เดอะเฟซเมน ซีซัน 1 | หมู | หมู | 4 | ลูกเกด และ คริส | ถูกคัดออกในตอนที่ 9, กลับเข้ามาอีกครั้งในตอนที่ 12 และถูกคัดออกในตอนที่ 12 | 12 |
|  | ฟ้า, ภีมสินี สว่างกล้า[e] | 24 | 2537 | 178 | นนทบุรี | ซีซัน 3 | ลูกเกด | ลูกเกด | รองชนะเลิศ | พลอย และ ซอนย่า | ถูกคัดออกในตอนที่ 11, กลับเข้ามาอีกครั้งในตอนที่ 12 และถูกคัดออกในตอนที่ 12 | 11 |
|  | น้ำหวาน, รักษ์ณภัค วงศ์ธนทัศน์ | 27 | 2534 | 173 | กรุงเทพมหานคร | ซีซัน 2 | คริส | คริส | 14 | ลูกเกด และ คริส | ถูกคัดออกในตอนที่ 12 | 8 |
|  | นิคกี้, นิกิ บุญธรรม | 22 | 2539 | 190 | ชลบุรี | เดอะเฟซเมน ซีซัน 1 | ลูกเกด | ลูกเกด | 12 | ลูกเกด และ คริส | ถูกคัดออกในตอนที่ 12 | 8 |
|  | ทราย, จิตติมา วิสุทธิปราณี | 27 | 2533 | 171 | เชียงใหม่ | ซีซัน 1 | หญิง | หญิง | 4 | พลอย และ ซอนย่า | ถูกคัดออกในตอนที่ 12 | 8 |
|  | โจเซฟ แอนจิโล | 23 | 2538 | 178 | ขอนแก่น | เดอะเฟซเมน ซีซัน 1 | พีช | พีช | 4 | บี และ ริต้า | ถูกคัดออกในตอนที่ 9, กลับเข้ามาอีกครั้งในตอนที่ 12 รองชนะเลิศ | 2 |
|  | ดารัญ, เศรษฐิณิช ชนวราสุทธิศิริ[b] | 23 | 2538 | 178 | ชลบุรี | ซีซัน 3 | มาช่า | คริส | 8 | ลูกเกด และ คริส | รองชนะเลิศ | 2 |
|  | เทีย, เทีย ลี่ ทวีพาณิชย์พันธุ์ | 21 | 2539 | 170 | ภูเก็ต | ซีซัน 3 | บี | บี | 5 | บี และ ริต้า | รองชนะเลิศ | 2 |
|  | สกาย, มาเรีย เฮิร์ชเลอร์ | 23 | 2538 | 174 | อุบลราชธานี | ซีซัน 3 | บี | บี | รองชนะเลิศ | บี และ ริต้า | รองชนะเลิศ | 2 |
|  | ปริม, กรวรรณ หลอดสันเทียะ | 24 | 2537 | 178 | นครราชสีมา | ซีซัน 3 | มาช่า | มาช่า | 12 | พลอย และ ซอนย่า | รองชนะเลิศ | 2 |
|  | อติล่า, อาร์เธอร์ อภิชาติ กานโยซ์ | 26 | 2535 | 188 | เจนีวา, สวิตเซอร์แลนด์ | เดอะเฟซเมน ซีซัน 1 | หมู | หมู | รองชนะเลิศ | พลอย และ ซอนย่า | รองชนะเลิศ | 2 |
|  | จีน่า, วิรายา ภัทรโชคชัย | 26 | 2535 | 174 | ราชบุรี | ซีซัน 2 | ลูกเกด | ลูกเกด | รองชนะเลิศ | ลูกเกด และ คริส | ชนะเลิศ | 1 |
ข้อมูลการออกอากาศ > ตอนที่ 2 : The Godness of Nature and Fire

ออกอากาศ 17 กุมภาพันธ์ 2561
ผู้ชนะมาสเตอร์คลาส และ ได้อยู่ในเซฟโซนประจำสัปดาห์: ไม่มีผู้ชนะมาสเตอร์คลาส และ ได้อยู่ในเซฟโซน
เมนเทอร์ที่เข้ามาดูแลทีมประจำสัปดาห์:  ลูกเกด เมทินี, พิม ซอนย่า และ บี น้ำทิพย์
ทีมที่ชนะแคมเปญ: ทีมพลอย ซอนย่า
ผู้ที่ถูกส่งเข้ามาในห้องคัดออก: นิคกี้ นิกิ และ มะปราง จุติพร
ผู้ที่ถูกคัดออก: มะปราง จุติพร
แขกรับเชิญพิเศษ: เจนี่ เทียนโพธิ์สุวรรณ (เจนี่), สิรินยา บิชอพ (ซินดี้), สมบัษร ถิระสาโรช (ตือ)
ข้อมูลการออกอากาศ > ตอนที่ 3 : Outstanding

ออกอากาศ 24 กุมภาพันธ์ 2561
ผู้ชนะมาสเตอร์คลาส และ ได้อยู่ในเซฟโซนประจำสัปดาห์: โจเซฟ แอนจิโล
เมนเทอร์ที่เข้ามาดูแลทีมประจำสัปดาห์:  ลูกเกด เมทินี, พลอย เฌอมาลย์ และ ริต้า ศรีริต้า
ทีมที่ชนะแคมเปญ: ทีมบี ริต้า
ผู้ที่ถูกส่งเข้ามาในห้องคัดออก: เติร์ท ธนาภพ และ จุ๊กกู้ สลิตา
ผู้ที่ถูกคัดออก: จุ๊กกู้ สลิตา
แขกรับเชิญพิเศษ: อารยา อินทรา (อาร์ต), แพนแพน นาคประเสริฐ (ปันปัน), ภัทรียา ณ นคร (พาย), ณัทธนพล ทินโรจน์ (ฟิลลิปส์) และ ผู้เข้าแข่งขันจากรายการ แดร็ก เรซ ไทยแลนด์ ซีซัน 1 ทั้ง 10 คน
ข้อมูลการออกอากาศ > ตอนที่ 4 : The Couture Musketeers

ออกอากาศ 3 มีนาคม 2561
ผู้ชนะมาสเตอร์คลาส และ ได้อยู่ในเซฟโซนประจำสัปดาห์: นิคกี้ นิกิ
เมนเทอร์ที่เข้ามาดูแลทีมประจำสัปดาห์: คริส หอวัง, พิม ซอนย่า และ บี น้ำทิพย์
ทีมที่ชนะแคมเปญ: ทีมคริส ลูกเกด
ผู้ที่ถูกส่งเข้ามาในห้องคัดออก: เจนนี่ อรนิชา และ ฮาน่า ณธฉัตร
ผู้ที่ถูกคัดออก: ไม่มีใครถูกคัดออก
แขกรับเชิญพิเศษ: อมาตย์ นิมิตภาคย์ (ใหญ่), อองตวน ปินโต (อองตวน), กัลป์ กัลย์จาฤก (เต็นท์), รัตนรัตน์ เอื้อทวีกุล (พลอย), รฐา โพธิ์งาม (หญิง) และ สรรเสริญ เงินรุ่งเรืองโรจน์ (พอร์ช)
ข้อมูลการออกอากาศ > ตอนที่ 5 : Bridesmaid

ออกอากาศ 17 มีนาคม 2561[c]
ผู้ชนะมาสเตอร์คลาส และ ได้อยู่ในเซฟโซนประจำสัปดาห์: เทีย ทวีพาณิชย์พันธุ์ และ นิคกี้ นิกิ
เมนเทอร์ที่เข้ามาดูแลทีมประจำสัปดาห์: ลูกเกด เมทินี, พิม ซอนย่า และ บี น้ำทิพย์
ทีมที่ชนะแคมเปญ: ทีมพลอย ซอนย่า
ผู้ที่ถูกส่งเข้ามาในห้องคัดออก: เจสซี่ กิระนา และ หงส์ กาญศิริ
ผู้ที่ถูกคัดออก: เจสซี่ กิระนา
แขกรับเชิญพิเศษ: กันติชา ชุมมะ (ติช่า), ณฐพร เตมีรักษ์ (แต้ว), เตชินท์ พลอยเพชร (มะตูม), ศกุนตลา เทียนไพโรจน์ (ต้นหอม) และ ณัฐวุฒิ ตรีวิศวเวทย์ (โจ้)
ข้อมูลการออกอากาศ > ตอนที่ 6 : Under Water World

ออกอากาศ 24 มีนาคม 2561
ผู้ชนะมาสเตอร์คลาส และ ได้อยู่ในเซฟโซนประจำสัปดาห์: เทีย ทวีพาณิชย์พันธุ์
เมนเทอร์ที่เข้ามาดูแลทีมประจำสัปดาห์: คริส หอวัง, พิม ซอนย่า (ในช่วงเวลาคัดออก) และ ริต้า ศรีริต้า
ทีมที่ชนะแคมเปญ: ทีมบี ริต้า
ผู้ที่ถูกส่งเข้ามาในห้องคัดออก: ฮาน่า ณธฉัตร และ  นิคกี้ นิกิ
ผู้ที่ถูกคัดออก: ฮาน่า ณธฉัตร
เมนเทอร์รับเชิญพิเศษ: อจิรภา ไมซิงเกอร์ (ซาบีน่า) และ ณัฐธยาน์ บุญชมไพศาล (เกรซ)
แขกรับเชิญพิเศษ: กันติชา ชุมมะ (ติช่า)
ข้อมูลการออกอากาศ > ตอนที่ 7 : Always Get More Is ME

ออกอากาศ 31 มีนาคม 2561
ผู้ชนะมาสเตอร์คลาส และ ได้อยู่ในเซฟโซนประจำสัปดาห์: สกาย มาเรีย และ นิคกี้ นิกิ
เมนเทอร์ที่เข้ามาดูแลทีมประจำสัปดาห์:  คริส หอวัง, พิม ซอนย่า และ ริต้า ศรีริต้า
ทีมที่ชนะแคมเปญ: ทีมคริส ลูกเกด
ผู้ที่ถูกส่งเข้ามาในห้องคัดออก: เจนนี่ อรนิชา และ ทราย จิตติมา
ผู้ที่ถูกคัดออก: เจนนี่ อรนิชา
แขกรับเชิญพิเศษ: สิรินยา บิชอพ (ซินดี้), สมบัษร ถิระสาโรช (ตือ) และ ภัทรียา ณ นคร (พาย)
ข้อมูลการออกอากาศ > ตอนที่ 8 : Looking Grace Swing

ออกอากาศ 6 เมษายน 2561
ผู้ชนะมาสเตอร์คลาส และ ได้อยู่ในเซฟโซนประจำสัปดาห์: สกาย มาเรีย
เมนเทอร์ที่เข้ามาดูแลทีมประจำสัปดาห์:  คริส หอวัง, พลอย เฌอมาลย์ และ บี น้ำทิพย์
ทีมที่ชนะแคมเปญ: ทีมบี ริต้า
ผู้ที่ถูกส่งเข้ามาในห้องคัดออก: หงส์ กาญศิริ และ ทราย จิตติมา
ผู้ที่ถูกคัดออก: หงส์ กาญศิริ
แขกรับเชิญพิเศษ: ณฐพร เตมีรักษ์ (แต้ว), เตชินท์ พลอยเพชร (มะตูม), พลพัฒน์ อัศวะประภา (หมู), อนิพรณ์ เฉลิมบูรณะวงศ์ (แนท)
ข้อมูลการออกอากาศ > ตอนที่ 9 : SHU Everyday Lifestyle Fashion

ออกอากาศ 14 เมษายน 2561
ผู้ชนะมาสเตอร์คลาส และ ได้อยู่ในเซฟโซนประจำสัปดาห์: โจเซฟ แอนจิโล (สละสิทธิ์)
เมนเทอร์ที่เข้ามาดูแลทีมประจำสัปดาห์:  ลูกเกด เมทินี, พลอย เฌอมาลย์ และ บี น้ำทิพย์
ทีมที่ชนะแคมเปญ: ทีมพลอย ซอนย่า
ผู้ที่ถูกส่งเข้ามาในห้องคัดออก: โจเซฟ แอนจิโล และ เติร์ท ธนาภพ
ผู้ที่ถูกคัดออก: โจเซฟ แอนจิโล และ   เติร์ท ธนาภพ (ถูกคัดออกทั้งคู่)
แขกรับเชิญพิเศษ: ไปรยา สวนดอกไม้ (ปู), เตชินท์ พลอยเพชร (มะตูม), มาช่า วัฒนพานิช (มาช่า)
ข้อมูลการออกอากาศ > ตอนที่ 10 : Everyday is Runway

ออกอากาศ 21 เมษายน 2561
ผู้ชนะมาสเตอร์คลาส และ ได้อยู่ในเซฟโซนประจำสัปดาห์: อติล่า อาร์เธอร์
เมนเทอร์ที่เข้ามาดูแลทีมประจำสัปดาห์:  คริส หอวัง, พลอย เฌอมาลย์ และ ริต้า ศรีริต้า
ทีมที่ชนะแคมเปญ: ทีมบี ริต้า
ผู้ที่ถูกส่งเข้ามาในห้องคัดออก: ฟ้า ภีมสินี และ น้ำหวาน รักษ์ณภัค
ผู้ที่ถูกคัดออก: ไม่มีใครถูกคัดออก
แขกรับเชิญพิเศษ: วรรณพร โปษยานนท์ (ดวง), พลพัฒน์ อัศวะประภา (หมู), กัลป์ กัลย์จาฤก (เต็นท์)
ข้อมูลการออกอากาศ > ตอนที่ 11 : CHR Irresistible

ออกอากาศ 28 เมษายน 2561
ผู้ชนะมาสเตอร์คลาส และ ได้อยู่ในเซฟโซนประจำสัปดาห์: สกาย มาเรีย
เมนเทอร์ที่เข้ามาดูแลทีมประจำสัปดาห์:  ลูกเกด เมทินี, พลอย เฌอมาลย์ และ ริต้า ศรีริต้า
ทีมที่ชนะแคมเปญ: ทีมบี ริต้า
ผู้ที่ถูกส่งเข้ามาในห้องคัดออก: ฟ้า ภีมสินี และ นิคกี้ นิกิ
ผู้ที่ถูกคัดออก: ฟ้า ภีมสินี
แขกรับเชิญพิเศษ: ธนัท ตันอนุชิตติกุล (นัท), รัชวิน วงศ์วิริยะ (ก้อย)